ອະ​ດີດ​ ປະ​ທາ​ນາ​ທິ​ບໍ​ດີ ປາ​ກິ​ສ​ຖານ ທ່ານ​ເພີ​ເວັ​ສ ມູ​ສ​ຊາ​ຣັບ ຖືກ​ຕັດ​ສິນ​ລົງ​ໂທດ​ ປະ​ຫານ​ຊີ​ວິດ
ນີ້​ເປັນເທື່ອ​ທຳ​ອິດ ​ທີ່​ຈອມ​ຜະ​ເດັດ​ການ ​ອະ​ດີດ​ປະ​ທາ​ນາ​ທິ​ບໍ​ດີ ທີ່ມາ​ຈາກ​ທະ​ຫານ ທ່ານເພີ​ເວ​ສ ມຸ​ສ​ຊາ​ຣັ​ຟ ໄດ້​ຖືກ​ດຳ​ເນີນ​ຄະ​ດີ ແລະ​ຖືກ​ຕັດ​ສິນຢູ່​ໃນ​ສານ​ປາ​ກິ​ສ​ຖານ.
ສານພິເສດຢູ່ໃນປາກິສຖານໄດ້ພົບວ່າ ອະດີດປະທານາທິບໍດີທີ່ມາຈາກທະຫານ, ທ່ານເພີເວສ ມຸສຊາຣັຟ (Pervez Musharraf) ມີຄວາມຜິດຖານຂາຍຊາດຮ້າຍ ແຮງ ແລະໄດ້ຕັດສິນປະຫານຊີວິດຂອງຜູ້ກ່ຽວ ນີ້ເປັນເທື່ອທຳອິດທີ່ຈອມຜະເດັດການທະຫານໄດ້ຖືກດຳເນີນຄະດີ ແລະຖືກຕັດສິນ ຢູ່ໃນສານປາກິສຖານ ທ່ານມຸສຊາຣັຟ ຜູ້ທີ່ປັດຈຸບັນນີ້ ໄດ້ຮັບການປິ່ນປົວຢູ່ນະຄອນດູບາຍ ໄດ້ຂຶ້ນກຳອຳ ນາດດ້ວຍການເຮັດລັດຖະປະຫານໃນປີ 1999 ການປະຕິບັດຂັ້ນຕົ້ນຂອງທ່ານໄດ້ ຮັບການປົກປ້ອງຢ່າງຖືກຕ້ອງຕາມກົດໝາຍໂດຍສານຍຸຕິທຳ ແລະຕິດຕາມມາໂດຍ ສະພາ ມັນກ່ຽວໂຍງກັບການປະກາດພາວະສຸກເສີນໃນປີ 2007 ທີ່ໄດ້ນຳພາການ ກ່າວຫາຕໍ່ທ່ານ ຄະດີໄດ້ແກ່ຍາວຜ່ານສານຕ່າງໆນັບແຕ່ປີ 2014 ເປັນຕົ້ນມາເວລາທ່ານມຸສຊາຣັຟ ໄດ້ຖືກຕັດສິນລົງໂທດ ໃນປີ 2016 ທ່ານໄດ້ຮັບອະນຸຍາດໃຫ້ອອກຈາກປະເທດ ເພື່ອໄປປິ່ນປົວ ພາຍໃຕ້ອັນທີ່ຫຼາຍຄົນເຊື່ອວ່າ ທ່ານຖືກກົດດັນໃຫ້ອອກຈາກອຳ ນາດທະຫານຂອງປະເທດ ທ່ານໄດ້ຖືກຂໍຮ້ອງໃຫ້ກັບຄືນປະເທດໂດຍສານຍຸຕິທຳ ແລະບັນທຶກຄຳໃຫ້ການຫຼາຍ ຄັ້ງ ແຕ່ໄດ້ອ້າງເຫດຜົນທາງການແພດທີບໍ່ສາມາດປະຕິບັດໄດ້ ໃນຕົ້ນເດືອນນີ້ຈາກໂຮງໝໍໃນນະຄອນດູບາຍ ທ່ານມຸສຊາຣັຟໄດ້ສະແດງຄວາມບໍ່ ໄວ້ວາງໃຈຕໍ່ຂັ້ນຕອນທາງດ້ານຍຸຕິທຳ ແລະກ່າວວ່າ ທ່ານໄດ້ຕົກເປັນຜູ້ເຄາະຮ້າຍ ບັນດາພັກຝ່າຍຄ້ານທີ່ສຳຄັນຢູ່ໃນປະເທດ ໄດ້ເຫັນພ້ອມກັບການຕັດສິນທີ່ແນວແນ່ ຕໍ່ການເຮັດລັດຖະປະຫານຂອງພວກທະຫານໃນອະນາຄົດ ປາກິສຖານໄດ້ໃຊ້ເວ ລາເຄິ່ງນຶ່ງ ຂອງການເປັນເອກກະລາດ ຢູ່ພາຍໃຕ້ການປົກຄອງຂອງທະຫານ ທ່ານບີລາວາລ ບຸດໂຕ ຊາດາຣີ ຜູ້ນຳຝ່າຍຄ້ານພັກປະຊາຊົນຂອງປາກິສຖານ ແລະ ລູກຊາຍຂອງອະດີດນາຍົກລັດຖະມົນຕີທີ່ຖືກຂ້າຕາຍ ທ່ານນາງເບນາເຊຍ ບຸດໂຕ ໄດ້ຂຽນລົງຢູ່ໃນບັນຊີສົ່ງຂໍ້ຄວາມທວິດເຕີວ່າ “ປະຊາທິປະໄຕເປັນການແກ້ແຄ້ນທີ່ ດີສຸດ ”